പെരുമ്ബടവ്തിമിരി റോഡില് അപകടം പതിവാകുന്നു പെരുമ്ബടവ്: പെരുമ്ബടവ്പാടിയോട്ടുചാല്ചെറുപുഴ റോഡിലെ പെരുമ്ബടവ് മുതല് തിമിരി വരെയുള്ള ഭാഗങ്ങളില് അപകടം പതിവായി മാറി. പയ്യന്നൂര്, ഇരിക്കൂര് നിയോജക മണ്ഡലങ്ങളില് ഉള്പ്പെട്ട ഈ റോഡിലെ പെരുമ്ബടവ് മുതല് തിമിരി വരെയുള്ള ഭാഗം പൂര്ണമായും തകര്ന്നിരിക്കുകയാണ്. ഈ റോഡില് അറ്റകുറ്റപ്പണികള് നടത്തിയിട്ട് തന്നെ ആറേഴു വര്ഷം കഴിഞ്ഞു. റോഡ് ജില്ലാ പഞ്ചായത്തില് നിന്നും പൊതുമരാമത്ത് വകുപ്പ് ഏറ്റെടുത്തതിനുശേഷം നടത്തിയ ടാറിംഗ് ഗുണനിലവാരം കുറഞ്ഞതായിരുന്നു. അതിനാല് ടാറിംഗ് കഴിഞ്ഞ ഉടന് തന്നെ റോഡിന്റെ തകര്ച്ച തുടങ്ങുകയും ചെയ്തിരുന്നു. ഇപ്പോള് റോഡ് പല ഭാഗത്തും തകര്ന്നു തരിപ്പണമായ അവസ്ഥയിലാണ്. റോഡില് എവിടെയും കുണ്ടുംകുഴിയും ആണ്. ശക്തമായ മഴ പെയ്തതിനാല് റോഡിലെ കുഴികളില് വെള്ളം നിറഞ്ഞത് മനസിലാകാത്തതു കാരണം ഇരുചക്ര വാഹനങ്ങള് ഉള്പ്പെടെ അപകടത്തില് പെടുകയാണ്. കൂടാതെ റോഡില് നിരവധി വളവുകളും കയറ്റങ്ങളും ഇറക്കങ്ങളും ഉണ്ട്. ആവശ്യമായ ദിശാബോര്ഡുകള് എവിടെയും സ്ഥാപിച്ചിട്ടുമില്ല. റോഡ് എത്രയും വേഗം ഉന്നത നിലവാരത്തില് ടാറിംഗ് നടത്തി യാത്രായോഗ്യമാക്കണമെന്നാണ് നാട്ടുകാരുടെ ആവശ്യം.